## **ПРОТОКОЛ №1**

## ОТ ЗАСЕДАНИЕ НА

## „ОБЛАСТЕН СЪВЕТ ПО ЖИВОТНОВЪДСТВО – СОФИЯ ОБЛАСТ”

Днес, 09.11.2022 г., в гр. София от 11,00 часа в сградата на ОД „Земеделие“ – София област се проведе 1-то редовно заседание на „Областен съвет по животновъдство – София област”

**I. На заседанието присъстваха**:

1. Емил Цветанов Атанасов – гл.директор ГД „АР” при ОД ”Земеделие”- София област;

2. Трендафилка Симеонова Михайлова - ст.експерт в ГД „Аграрно развитие”;

3. Нели Димитрова Николаева – животновъд в община Годеч;

4. Маргарита Василева Тодорова –животновъд в община Ботевград;

 5. Цветомир Стоянов Христов – животновъд от гр. Етрополе;

 6. Димитър Стоянов Милков - животновъд от община Ихтиман

 7. Михаил В. Михайлов – председател на пчеларска организация

 8. Георги Цветков Петровски – пчелар в община Елин Пелин

**II. Дневен ред**

1. Обсъждане на писмо, изх. № 9166-59 от 13.10.2022 г. на МЗм, относно протоколи за разпределение на пасища, мери и ливади от общинския поземлен фонд, съгласно изисквания на ЗСПЗЗ.
2. Запознаване с проекти в земеделието в Плана за възстановяване и устойчивост на България.
3. Избор на зам. председател на „Областен съвет по животновъдство – София област”.
4. Разни.

**По т. 1** от дневния ред присъстващите се запознаха с писмо, изх. № 9166-59 от 13.10. 2022 г. на МЗм, относно протоколи за разпределение на пасища, мери и ливади от общинския поземлен фонд, съгласно изисквания на ЗСПЗЗ от г-жа Симеонова - секретар на „Областен съвет по животновъдство – София област”. Това писмо е изготвено във връзка със зачестили жалби от животновъди, относно изготвените и публикувани протоколи на интернет страниците на общините, за разпределението на пасища, мери и ливади от общинския поземлен фонд, съгласно изискванията на ЗСПЗЗ и е изпратено до Националното сдружение на общините в Република България, с копие до всички областни управители. Животновъдите рядко обжалват протоколите от разпределение по чл. 37 и , ал.7 и 8 от ЗСПЗЗ по отношение на разпределената площ пред съответния районен съд. Прави впечатление, че комисиите определят фиксирана площ за разпределение, че до достигане на нормата са необходими още площи.

Г-жа Елена Драйчева, гл.експерт в дирекцията информира, че правоимащите лица по чл. 37 и, ал.1 от ЗСПЗЗ могат да подават заявления за допълнително разпределение от държавния поземлен фонд, само ако са подали заявление по чл. 37 и , ал.5 от ЗСПЗЗ и са участвали в процедурата по разпределение на земеделска земя от общинския поземлен фонд.

**По** **т. 2** от дневния ред г-жа Симеонова информира присъстващите на заседанието с изискванията на основните проекти в земеделието в Плана за възстановяване и устойчивост на България, а именно с фонда за насърчаване на технологичния и екологичен преход в селското стопанство и дигитализация на процесите от фермата до трапезата.

 **По** **т. 3** от дневния ред животновъдите предложиха за зам. председател на ОКСЖ на мястото на Дончо Петров Дончев да бъде избрана Нели Димитрова Николаева, земеделски производител от община Годеч. Предложението беше прието единодушно.

 **По т.4** от дневния ред за улесняване на съвместната дейност и в интерес на земеделските производители се направиха и приеха от Съвета, следните предложения:

 Цветомир Христов – В периода, когато е обявена заповед на министъра на земеделието с цел отстраняване на източниците на опасност за причиняване на пожари и животновъдите да не извършват косене на тревата, машинно почистване (мулчиране), да бъдат компенсирани за понесените загуби.

 Михаил Михайлов - да се засили контрола от органите на БАБХ по отношение на вноса на препарати за растителна защита и ветеринарно медицински препарати.

 Да се засили контрола на държавно ниво при вноса на породи животни.

 Да се субсидира опрашването на пчелите.

 В бъдещите интервенции по пчеларство субсидирането да се извършва при минимален брой от 10 пчелни семейства, а в „Натура 2000” - 20 пчелни семейства.

***Водещ на заседанието:***

***Председател: /П/***

***Цветомир Христов***

***Протоколчик: /П/***

***Секретар - Трендафилка Михайлова***

*Ст.експерт ГД”АР”*

09.11.2022 година

Гр. София